Circulația feroviară a fost întreruptă pe ruta Lunca Bradului-Toplița. O furtună a doborât mai mulți copaci pe linie
Circulația feroviară este oprită temporar pe intervalul Lunca Bradului - Toplița (linie simplă), unde personalul feroviar acționează pentru îndepărtarea din gabaritul liniei a unor copaci rupți de furtuna din cursul nopții, iar pe intervalul Stânceni - Răstolița trenurile circulă cu tracțiune Diesel, informează Agerpres.